open-index/open-wikipedia-markdown huggingface dataset:
Larry Martin

Si **Larry Sienno Galvan Martin** (gaha', Larry Martin, namundag sa Milaor, Camarines Sur) sarong dating pulis. Siya an nanggana sa Biggest Loser Pinoy Edition season 1. Pinagbuyagyag an kapangganahan niya sa grand finale na ginibo sa Ynares Stadium kan Oktobre 8, 2011, sa syudad kan Pasig.

Kan siya pulis, napiritan siyang magdimitir ta dai na niya namamantener an sukol niya sa habayan na dai dapat maglampas sa 34 pulgada susog sa pinagboboot kan Philippine National Police (PNP). Paglaog niya sa training camp kan Pinoy Biggest Loser, siya nagtitimbang na 255 na libra. Pakalihis nin apat na bulan (20 semana), siya nagpipisada na sana nin 154 na libra. An hiniyos niya 39.61% o an naina niyang pisada 101ng libra, bagay na iyo an nakapanggana saiya sa kompetisyon.

Si Martin nagkamit asin winarasan nin P1 milyon, sarong condominium na yunit regalo kan DCMI Homes, sarong scooter na Vespa, sarong 40-pulgadang telebisyon marka Sony Bravia Internet TV, mga Whirlpool na appliance, serbisyo sa sarong salon naghahalagang P100,000.00, asin lawigbuhay na myembro sa Fitness First. Si Martin maluwas asin tampok man sa atubangan na patos kan magasin na Men's Health sa isyu kaining Nobyembre.

## Mga panluwas na takod

* Pag'anunsyo kan gana sa Pinoy Biggest Loser
* Facebook ni Larry Martin
* ABS-CBN.com 

## Toltolan
Blackbeard (pirata)

Si **Edward Teach** (c. 1680 – Nobyembre 22,  1718) mas bantog  sa bansag  niyang **Blackbeard**, sarong sonadong gayong piratang Ingles na naglalayag sa palibot kan West Indies asin sa subangan na kosa kan mga kolonyang Amerikano.

Siya posible namundag sa Bristol alagad sinasabi na daing gayong aram an dapit sa kaamayan kan buhay niya. Kan 1716 nagbali siya sa mga tripulante ni Benjamin Hornigold, saro man na pirata na nagaaro'agitong sa islang Caribbeano nin New Providence. Nakaamot siya tolos nin sadiring bapor, an Queen Anne's Revenge, asin  poon 1717 abot 1718, nagin sarong bantogan asin kinakatakotan na maray na pirata. An bansag niya, Blackbeard, napangaran saiya huli sa mahi'bog na bongot niya asin maisog na lawog. Siya daa, ngane katakotan kan mga kaiwal, nasulô nin mga otoot saka tinatakod sa palibot kan saiyang kupya.
## Toltolan
Imelda Marcos

Si **Imelda Marcos** (namundag Imelda Remedios Visitacion Trinidad Romualdez kan (Hulyo 2, 1929) sarong Filipinong pulitiko asin siya an balo kan ika-10 Presidente kan Filipinas na si Ferdinand Marcos. Siya nagkapot nin manlaenlaen na pwesto sa administrasyon kan saiyang agom hanggan 1986. Siya man an kaenotenoteng pulitiko na nagkapot nin pwesto sa tolong distrito sa iba-ibang lugar bilang representante sa Lehislatura kan Fil;ipinas (Manila, Leyte, Ilocos Norte). Kan taon 2010, siya naelehir bilang Kongresista pigrerepresentar an ika-2ng distrito nin Ilocos Norte. Nasasambit siya kun minsan sa bansag na "Mariposang Batbat" o "Mariposang Asero" asin naroromdoman na gayo bilang simbolo kan kasamwangan na nangingimbabaw sa panahon nin pamomoon kan saiyang agom arog halimbawa kan saiyang natipon  na 2,700 na padis nin sapatos.   
## Toltolan
Rita Hayworth

Si **Margarita Carmen Cansino** (Oktobre 17, 1918-Mayo 14, 1987) bisto sa pangaran niya sa entablado na **Rita Hayworth**, sarong Amerikanang aktres. 

## Mga pelikula

* *[[Cruz Diablo]]* (1934)
* *[[Dante's Inferno]]* (1935)
* *[[Under the Pampas Moon]]* (1935)
* *[[Charlie Chan in Egypt]]* (1935)
* *[[Paddy O'Day]]* (1935)
* *[[Human Cargo]]* (1936)
* *[[Meet Nero Wolfe]]* (1936)
* *[[Rebellion]]* (1936)
* *[[Old Louisiana]]* (1937)
* *[[Hit the Saddle]]* (1937)
* *[[Trouble in Texas]]* (1937)
* *[[Criminals of the Air]]* (1937)
* *[[Girls Can Play]]* (1937)
* *[[The Game That Kills]]* (1937)
* *[[Paid to Dance]]* (1937)
* *[[The Shadow]]* (1937)
* *[[Who Killed Gail Preston?]]* (1938)
* *[[Special Inspector]]* (1938)
* *[[There's Always a Woman]]* (1938)
* *[[Convicted]]* (1938)
* *[[Juvenile Court]]* (1938)
* *[[The Renegade Ranger]]* (1938)
* *[[Homicide Bureau]]* (1939)
* *[[The Lone Wolf Spy Hunt]]* (1939)
* *[[Only Angels Have Wings]]* (1939)
* *[[Music in My Heart]]* (1940)
* *[[Blondie on a Budget]]* (1940)
* *[[Susan and God]]* (1940)
* *[[The Lady in Question]]* (1940)
* *[[Angels Over Broadway]]* (1940)
* *[[The Strawberry Blonde]]* (1941)
* *[[Affectionately Yours]]* (1941)
* *[[Blood and Sand]]* (1941)
* *[[You'll Never Get Rich]]* (1941)
* *[[Tales of Manhattan]]* (1942)
* *[[My Gal Sal]]* (1942)
* *[[You Were Never Lovelier]]* (1942)
* *[[Cover Girl]]* (1944)
* *[[Tonight and Every Night]]* (1945)
* *[[Gilda]]* (1946)
* *[[Down to Earth]]* (1947)
* *[[The Lady from Shanghai]]* (1947)
* *[[The Loves of Carmen]]* (1948)
* *[[Affair in Trinidad]]* (1952)
* *[[Salome]]* (1953)
* *[[Miss Sadie Thompson]]* (1953)
* *[[Fire Down Below]]* (1957)
* *[[Pal Joey]]* (1957)
* *[[Separate Tables]]* (1958)
* *[[They Came to Cordura]]* (1959)
* *[[The Story on Page One]]* (1959)
* *[[The Happy Thieves]]* (1962)
* *[[Circus World]]* (1964)
* *[[The Money Trap]]* (1965)
* *[[The Poppy Is Also a Flower]]* (1966)
* *[[L'Avventuriero]]* (1967)
* *[[I Bastardi]]* (1968)
* *[[Road to Salina]]* (1970)
* *[[The Naked Zoo]]* (1971)
* *[[The Wrath of God]]* (1972)

## Mga panluwas na takod
* Rita Hayworth on IMDb
* Website
* Website
Mahmoud Abbas

Si **Mahmoud Abbas** (Arabe: محمود عباس) (namundag Marso 26, 1935), bisto sa arapodan na Abu Mazen (Arabe: ابو مازن), iyo an nagtukaw bilang Pamayo kan Palestine Liberation Organisation (PLO) poon pa kan Nobyembre 11 2004 asin nagin presidente kan Palestinian National Authority kan Enero 15, 2005 dara kan Fatah (فتح Fataḥ) tiket.

Naelihir na magsirbe sagkod sa Enero 9, 2009, si Abbas nagsadiring pighunat an saiyang termino nin saro pang taon alagad ngani dai pa siya nagbutas sa pwesto maski nagpaso na si plaso tinao niya sa sadiri. Resulta kaini, an karibal na partido pulitika kan Fatah, an Hamas, nagdeklara na dai binibisto an padagos na pagkapot kan pwesto ni Abbas 

Si Abbas napili na Presidente kan Estado nin Palestino kan Konseho Sentral kan inapod na Palestine Liberation  Organisation kan Nobyembre 23, 2008, katongdan na kapot naman niya poon kan taon 2005 maski totoo bakong opisyal. Siya nagsirbe bilang enot na Primer Ministro kan Palestinian Authority poon Marso abot Oktobre 2003 kun kasuarin siya nagdimitir huli sa soboot sabi niya "kulang na suporta"  hale sa Israel asin sa Estados Unidos asin huli man sa internal na diringkilan sa laog kan gobyerno niya. Bago siya nagin Primer Ministro, siya nagtukaw sa  Negotiations Affairs Department.

Si Abbas huli sa sinasabi niyang mayong nangyayari sa lampas nang 20ng taon na negosasyon para sa katoningan sa duwang lado kan Israel asin Palestino, naghihingoa nang an saiyang estadong Palestino ta'wan nin opisyal na pagmidbid bilang sarong estado kan Pinagsarong mga Estado (United Nations), na sarong lakdang na kun saen an Estados Unidos biyong nangungutiil asin kinokontra man kan Israel. Alagad kan Nobyembre 1, 2011 an Palestino nakua an mayoriyang boto sa lakdang kaining magin myembro ngona kan UNESCO asin sa botong 107 sa miting kaini sa Paris, an Palestino naako bilang myembro. Sa botohan na ini, 52 dai nagpartisipar asin 14 dai nag'oyon alagad an nakuang boto naabot an mayoriyang duwa katolohan ngani ini magin myembro.

## Mga panluwas na takod
*Profile: Mahmoud Abbas, *[[BBC News]]*, 5 Nobyembre 2009
**[http://www.firstcoastnews.com/news/news-article.aspx?storyid=4749 Abbas: No Force Against Arab Militants]*, AP (9 Hunyo 2003)
**[http://www.msnbc.msn.com/id/5197317/site/newsweek/ Someone Was Going to Kill]* Newsweek Interview of Mahmoud Abbas (21 June 2004){Desyembre 2010)
**[http://news.bbc.co.uk/2/hi/middle_east/4043065.stm Palestinian Head Meets Barghouti]*, BBC News (26 Nobyembre 2004)
**[http://www.cnn.com/2005/WORLD/meast/05/26/abbas.bush/ Bush pledges $50 million to Palestinian Authority]*, CNN (26 Mayo 2005)
*Chairman Abbas' address to the 63rd session of the United Nations General Assembly (26 Septyembre 2008)

## Toltolan
Kim Kardashian

Si **Kimberly Noel "Kim" Kardashian** (dating, **Kardashian West**; namundag, Oktubre 21, 1980)  sarong Amerikanong negosyante, sosyalera, personalidad sa telebisyon, modelo, asin sarong aktres.
Enot niyang ginanar an atensyon kan media bilang katood asin stylist ni Paris Hilton, alagad naresibe niya an mahiwas na notisya pagkatapos kan sex tape *[[Kim Kardashian, Superstar]]*, na kun saen niya binidyohan kaidtong 2003 sa tabang kan saiyang dating kailusyon na si Ray J, na pinaluwas kaidtong 2007. Siya may seriyesa telebisyon. sa E! reality show, kun saen kairiba niya sa pasali an saiyang pamilya asin tituladong "Keeping Up with the Kardashians". Urog siyang nagsikat kan piglansar an ikaduwang pasali sa telebisyon, an pagpremiere kan "Kourtney and Kim Take New York," na binunga asin inogbon kan enot na show niya, an Keeping Up with the Kardashians.

Si Kardashian nagbebentang man'iba-ibang olor sa merkado, nagtampok na sa dakul na pasali sa telebisyon, nakibali sa Dancing with the Stars sa ABC asin nagpapel sa magkapirang pelikula sa sine arog kan Disaster Movie asin Deep in the Valley. Kaiba an saiyang mga tugang si Kourtney asin Khloe, sinda nagpaluwas man nin sarong librong autobiograpiya, tituladong Kardashian Konfidential.

## Kaamayan kan buhay

Si Kardashian namundag sa Los Angeles, California, an aki ninsi abogadong Robert Kardashian Sr. asin si Kris Jenner (née Houghton). An ama niya ikatolong henerasyon na Amerikanong Armeniano asin an ina niya may dugong Olandes asin Scottish. An lolo kan lolo niyang paternal nagdangtol sa Los Angeles haleng Armenia. An apelyido niyang Armeniano (sinusurat Քարտաշեան sa Armeniano) boot sabihon "aki nin kantero." Dawa kabangang Armeniano sana siya, sinasabi niya na dakula an impluensya saiya kan kulturang Armeniano, sa pagkakan, sa mga istorya kan buhay sa Armenia asin sa pagselebrar nin mga kapiyestahan nin Armenia.

Si Kardashian may duwang baeng tugang, si Kourtney asin Khloe asin sarong lalaking tugang, si Robert. Igwa siyang mga lalaking tugang sa ama, sinda Burton Jenner, Brandon Jenner, asin si reality TV star na si Brody Jenner, babaeng tugang sa ama si Casey Jenner, asin si Kendall Jenner saka si Kylie Jenner.

Si Kardashian nag'entra sa Marymount High School asin kan yaon siya sa sekundarya, siya nagtrabaho sa negosyo kan ama niya na sarong kompanya sa musika.

## Mga pelikula

*2007–2021: *[[Keeping Up with the Kardashians]]* bilang Siya
*2008: *[[Dancing with the Stars]]* bilang Siya
*2008: *[[Disaster Movie]]* bilang Lisa Taylor
*2009: ** bilang Debbie Fallon (1 episodo)
*2009: *[[America's Next Top Model]] bilang Siya (Season 13, 1 episodo)
*2009: *Deep in the Valley* bilang Summa Eve
*2009: *How I Met Your Mother* bilang Siya (1 episodo)
*2009: *Beyond the Break* bilang Elle (4 episodo)
*2010: *90210* bilang Siya (season 3 premiere)
*2011–2012: *Kourtney and Kim Take New York*
*2011: *America's Next Top Model bilang Siya (Season 17, 1 episodo)
*2012: *[[The Marriage Counselor (film)|The Marriage Counselor]]* bilang Ava

## Toltolan
Andres Luure

Si **Andres Luure** (namundag Mayo 22, 1959) sarong Estonyang pilosopo, tagapalis  asin tagasaligsig sa Tallinn University. 

Siya naggradwar sa Moscow State University kan 1983, matematiks an major. Kan 1998, nasurog niya an saiyang MA tesis tituladong "A combinatorial model of referring".  Kan 2006, matriumpong nadependeran niya an Doktoradong tesis tituladong "Duality and sextets: a new structure of categories".

Si Luure nagpalis na sa Estonya nin mga tokda' sa pilosopiya arog kan mga obra ni Ludwig Wittgenstein, Jürgen Habermas asin ni Gilbert Ryle.

## Pagmidbid

Kan 2008, si Luure tina'wan onra kan Estonian Volunteering Development Centre  komo Bolunter nin Taon huli sa mga ambag niya sa Wikipidyang Estonia.
## Toltolan
Alfonso Cano

Si **Guillermo León Sáenz Vargas** (Hulyo 22, 1948 – Nobyembre 4, 2011), mas bisto sa arapodan na Alfonso Cano, iyo an dating pamayo kan Revolutionary Armed Forces of Colombia (Fuerzas Armadas Revolucionarias de Colombia, FARC). Siya an nagsalidang pamayo kan an kagtogdas kan FARC na si Manuel Marulanda Velez nagadan kan Marso 2008 huli sa helang sa puso.

Nagadan siya kan an lugar niyang pigtatagoan sa Cauca binombang binomba kan mga pwersa armada kan Colombia.

## Mga panluwas na takod
*Archive of FARC-EP Official Website, last updated 27 October 2007

## Toltolan
Joe Frazier (boksingero)

Si **Joseph William "Joe" Frazier** Enero 12, 1944 –Nobyembre 7, 2011), na bisto man sa arapodan na Smokin' Joe, sarong ganador sa Olympik asin daing duda iyo an daing-kwestyon na Kampeyon sa World Heavyweight, na kun saen an karera niya sa boksing  nag'ayaw nin onseng taon, poon 1965 sagkod 1976. Nakabalik siya sa entablado kan 1981 sa sararoan na sanang pag-entra giraray sa kinaban nin boksing. 

Nagadan siya huli sa liver cancer.

## Toltolan
Bicol Saro

An **Bicol Saro** sarong kaayunan politikal na tinugdas ni Monico Imperial, Sr. kan taon 1976 asin an partido sarong oposisyon sa administrasyon ni Pres. Ferdinand Marcos. Kan taon 1978, an partido nagpartisipar sa eleksyon nin mga assemblyman sa Interim Batasang Pambansa kun sain an doseng kandidato kaini anas nagkadaraog.

## Toltolan
Melchor Villanueva

Si Dr. **Melchor Trinidad Villanueva** ( Enero 7, 1907 - Hunyo 13, 2000) sarong Filipinong edukador asin siya an kagtogdas kan Naga College Foundation. Namundag siya sa Malabon, Rizal, Filipinas.

## Toltolan
Juan Manuel Santos

Si **Juan Manuel Santos Calderón** (pakasayod sa Kastila: [xwan maˈnwel ˈsantos kaldeˈɾon]; namundag  Agosto 10 1951) sarong Kolombyanong pulitiko asin siya an presenteng Presidente kan Colombia, nagtukaw sa katongdan kan Agosto 7, 2010. Dati siya an Ministro sa Foregin Trade, Ministro sa Pinansya asin sa Depensa Nasyonal. 

## Toltolan

## Mga panluwas na takod
*Presidencia de Colombia
**Biography
*Biography  at CIDOB Foundation
*Biography at Banco de la República
*Biography  at Colombialink.com
*
Lucélia Santos

Si **Maria Lucélia dos Santos** (Santo André, Mayo 20, 1957) sarong Brasilianong aktor.

## Mga panluwas na takod
* Lucélia Santos on IMDb
Natalie Wood

Si **Natalie Wood**, namundag sa pangaran na Natalia Nikolaevna Zakharenko (Ruso: Наталья Николаевна Захаренко) (Hulyo 20, 1938 – Nobyembre 29, 1981), sarong aktres na Amerikano.

Si Wood nagpoon sa akting sa mga pelikula sa edad na apat asin nagin sarong sikat na aking aktress sa mga pelikulang arog kan Miracle on 34th Street (1947). Kan marayrahay si akting niya katampad si James Dean sa *Rebel Without a Cause* (1955), nakua niya an nominasyon para sa Academy Award for Best Supporting Actress na iyo an nakatabang saiya paghale sa pag'akting bilang sarong aki sana. Dangan siya nagpapel sa mga musikal, arog kan West Side Story (1961) asin Gypsy (1962). Nasikwit niya man an mga nominasyon para sa Academy Award for Best Actress huli sa pagpapel sa mga pelikulang Splendor in the Grass (1961) asin Love with the Proper Stranger (1963).

An karera niya padagos nagrambong sa sunodsunod na mga pelikula arog kan Bob & Carol & Ted & Alice (1969). Dangan pakatapos kaini, nagpahingalo siya ta nag'aking duwa, nagluwas sana sa mga pelikulang pangteatro kan mga taon 1970. Napangagom siyang duwang beses ki Robert Wagner, asin sa prodyuser na si Richard Gregson. Igwa siyang sarong aking babae sa lambang saro: si Natasha Gregson asin si Courtney Wagner. Siya nagtapsok man sa pagpapel sa mga produksyon sa telebisyon, kabali na diyan an hinaman liwat na pelikulang From Here to Eternity (1979) kun saen nagguno' siya kan Golden Globe Award.

Si Wood nalamos sa may Santa Catalina Island, California sa edad na 43 kan an produksyon kan Brainstorm (1983) pighahaman, katampad si Christopher Walken. An saiyang kagadanan pigdeklarang sarong aksidente. Alagad, kan Nobyembre 17, 2011, an kaso binuksan giraray huli sa mga bagong pagbuyagyag nin sarong testigo.  . 
 

## Toltolan
Robert Wagner

Si **Robert John Wagner** (namundag Pebrero 10, 1930) sarong Amerikanong aktor sa entablado, sa sine asin sa telebisyon. 

Sarong beterano sa pagpapel sa dakulon nang mga pelikula kan mga taon 1960 asin 1970, si Wagner naglataw na gayo sa tolong serye nin Amerikanong telebisyon na nahunat sa tolong dekada: It Takes  a Thief (1968-70), Switch (1975-78), asin Hart to Hart (1979-84). Sa mga sine si Wagner midbid sa papel niyang Number Two sa mga pelikula  ni Austin Powers (1997, 1999, 2002). Igwa man siyang abot-abot na papel sa TV sitcom na Two and a Half Men bilang siya si Teddy Leopold. 
 

## Toltolan
Bethlehem

An **Bethlehem** (Arabe: بيت لحم‎ Bayt Laḥm o, Bēt Laḥm, literal na kahulogan, "Harong nin Tinapay"; Hebreo: בֵּית לֶחֶם‎ Bēt Leḥm, Moderno: Bet Leḥem, IPA: [bet ˈleχem], literal, "Harong nin Tinapay;" Griyego: Βηθλεέμ Bethleém) sarong Palestinong syudad sa tanga' na gayo kan sa Pampang na Solnopan (West Bank), mga 8 kilometro (5.0 mi) an rayo' subangan kan Jerusalem, na may populasyon nin lumabi kumulang 30,000 katawo. Ini an kabesera kan Bethlehem Governorate sakop kan  Palestinian National Authority asin sentro nin kultura asin turismo kan mga Palestino. An Biblia kan Hebreo binibisto an Beit Lehem komo iyo an syudad na ginikanan ni David asin kun saen siya pigputongan bilang hade kan Israel. An Ebanhelyo kan Bagong Tipan ni Markos asin Lukas sinasabi na an Bethlehem iyo an kinamundagan ni Hesukristong Nazaret. An banwang ini eneerokan kan pinakagurang na Krsitiyanong komunidad sa kinaban, dawa ngane totoo nagparasadit na an komunidad huli sa paghurubo' kan kadaklan sa ibang lugar. Mala' ta sa dating 90% Kristiyano igdi, ngonyan an mga Kristiyano 30% na sana kan kabilogan kan populasyon. Ini huli ta an kahiwasan kan kadagaan kaini, na dati rogaring kan mga pamilyang Kristiyano, pagsasadiri na kan mga Israelitang nagbaranwa igdi.

## Toltolan
Gamal Abdel Nasser

Si **Gamal Abdel Nasser Hussein** (Arabe: جمال عبد الناصر حسين‎, ʕæbdenˈnɑːsˤeɾ ħeˈseːn]; Enero 15, 1918 – Setyembre 28, 1970) iyo an ikaduwang Presidente kan Ehipto poon 1956 sagkod na siya nagadan. Saro siyang koronel sa Hokbong Ehipto asin siya an namayo sa 1952 na Ehiptong Rebolusyon katuwang si Muhammad Naguib kun saen saindang rinumpag an monarkiya (Muhammad Aling Dinastiya). An administrasyon niya nagsaksi sa maigot na modernasisasyon, pagpaotob nin marikas na nasyonalisasyon, asin an pagburak kan pan-Arabong nasyonalismo.

Sarong matagom na pigura sa pulitika asin historya kan Arabo maski ngonyan na modernong panahon, siya hinihiling sya kan mga Arabo bilang simbolo asin kampyon kan mga intereses kan mga Arabong nasyon asin tagasurog kan katalingkasan asin dignidad kaini. Masabing saiyang napondo an pagkanap kan imperyalismo sa dagang Arabo. Siya man an kagmukna kan sinasabing Non-Aligned Movement kun saen an grupo niya daing kinakampihan sa pulitika sa kinaban asin iriwal kan mga nasyon na poderoso.

Si Nasser naomaw na gayo sa mga nasyon na Arabo kan dai siyang duwaduwa na binawe niya an mga negosyong mahalagang gayo sa ekonomiya kan ehipto na kontrolado kan mga dayuhan arog kan industriya sa pagmina nin mga  mineral asin pagprodusir nin asayti asin , orog na, an pagpirit niya na makua kan Ehipto an pagkontrol asin pag'administrar kan Suez Canal kun saen an mga bapor kan darakulang nasyon naagi sa pagtransportar nin mga produkto. Maski ngane medyo namo'ritan an saiyang imahe huli kan pagsakyada kan Israel asin kapangganahan kaini sa Gerang Anom-na-aldaw, si Nasser minimirar pa kan dakulon na Arabo bilang sarong tunay na lider.

## Mga panluwas na takod
* Official website  Kasarayan nin mga retrato, mga platika, dokumento dapit ki Nasser
* [Video Clip, kun tano pinahahale ni Nasser an UN sa Sinai kan 1967
* [http://www.youtube.com/watch?v=BmmyNNXIXnw Video Clip na pinapahiling an nangyari logod sa pagboot na ini ni Nasser
* http://www.sixdaywar.co.uk/nassers_challenge-martin-gilbert.htm Nasser's Challenge by Professor Martin Gilbert 
*[http://www.archive.org/details/ThePhilosophyOfTheRevolutionBookI&reCache=1 An deklarasyon nin pilosopiya ni Nasser, pagpalis sa Ingles
 
## Toltolan
Beirut

An **Beirut** (Arabe: بيروت‎ Bayrūt, Griyego: Βηρυττός, Pranses: Beyrouth) iyo an kabesera asin pinakadakulang syudad kan Lebanon, asin ini may sobrang sarong milyon abot duwang milyon na populasyon. Ini namomogtak sa pagtangaan kan kalabaan kan kosa kaini na nag'aatubang sa Mediterraneo. An Beirut iyo an kwenta mayor na seaport. An enot na pagsambit kan metropolis na ini makukua sa antigong Ehiptong kasuratan, an Mga Surat ni Tell el Amarna na gikan pa sa ika-15ng siglo BC. Poon kaidto sagkod ngonyan, an syudad na ini daing patod na ineerokan.

An Beirut iyo an tinutukawan kan gobyerno nin Lebanon asin mayor na nangangawat sa ekonomiya kaini huli sa saiyang mga sentro: Hamra, Verdun, Ashrafieh, kun saen nakamorogtak an mga darakulang kompanya asin mga bangko. Ini man an sentro nin kultura asin bantog siya sa mga peryodiko, mga teatro, asin mga aktibidad kultural saka kaalingan sa banggi. An syudad naranggo kan taon 2009 kan The New York Times bilang saro sa nangengenot na Sampolong Syudad na Dapat Mabisita kan turista. Ini nakabali man sa Sampolong Syudad na Masibot asin Buhay na Buhay, kan Lonely Planet kan taon 2008. 

## Mga panluwas na takod
* Official website of Beirut 
* Beirut City Guide
* Downtown Beirut Guide

## Toltolan
Wolfgang Amadeus Mozart

Si **Wolfgang Amadeus Mozart** (Enero 27, 1756 - Disyembre 5, 1791), namundag sa pangaran na **Johannes Chrysostomus Wolfgangus Theophilus Mozart**, sarong Austryanong kompositor. Lampas 600 na komposisyon nin klasikong musika an winalat na pamana sa kinaban, siya nagdadanay sagkod ngonyan bilang sarong popular na pigura sa kinaban nin musika.
## Opera
* *Die Schuldigkeit des ersten Gebotes*, K. 35 (1767) 
* *Apollo et Hyacinthus*, K. 38 (1767) 
* *Bastien et Bastienne*, K. 50 (1768) 
* *La finta semplice*, K. 51 (1768) 
* *Mitridate*, K. 87 (1770) 
* *Ruggiero* (1771) 
* *Ascanio in Alba*, K. 111 (1771) 
* *Betulia Liberata*, K. 118 (1771)
* *Il sogno di Scipione*, K. 126 (1772) 
* *Lucio Silla*, K. 135 (1772) 
* *Thamos, König in Ägypten* (1773, 1775) 
* *La finta giardiniera*, K. 196 (1774) 
* *Il rè pastore*, K. 208 (1775) 
* *Zaide*, K. 344 (1779) 
* *Idomeneo*, K. 366 (1780)
* *Die Entführung aus dem Serail* neu *Il Seraglio*, K. 384 (1782) 
* *L'oca del Cairo*, K. 422 
* *Lo sposo deluso*, K. 430 
* *Der Schauspieldirektor*, K. 486 
* *[[Le nozze di Figaro]]*, K. 492 (1786) |thumb|Mozart]]
* *Don Giovanni*, K. 527 (1787) 
* *Così fan tutte*, K. 588 (1789) 
* *Die Zauberflöte*, K. 620 (1791)
* *La clemenza di Tito*, K. 621 (1791)
Silvio Berlusconi

Si **Silvio Berlusconi** (Italiyanong pagsayod: [ˈsilvjo berluˈskoːni] (namundag Septyembre 29, 1936) iyo an presenteng Primer Ministro kan Italya asin nagtukaw sa katongdan na ini poon pa kan Mayo 8, 2008. Siya sarong konserbatibong pulitiko asin sarong mayamanon na negosyante. Bantog siya sa arapodan na Il Cavaliere (literalmente, An Caballero) huli ta siya nagawadan kan knighthood Order of Merit for Labour kan taon 1977.

Siya an pinakahaloy nang nagsirbe na primer ministro sa Italya poon kan pakagera asin siya man an ikatolong haloy na nagsirbe poon pa kan namukna an Italya, sunod sa rekord ni Benito Mussolini asin ni Giovanni Giolitti. KInaptan niya an katongdan niyang ini nin tolong beses sa magkasuwaysuway na okasyon: poon 1994 abot 1995, poon 2001 abot 2006 asin sa presente poon kan taon 2008. Kan 2001, an Forbes na magasin pigranggo siya na ika-118 pinakamayaman na persona sa  kinaban, na may net worth na US$7.8 bilyon.

## Mga panluwas na takod
* Profile: Silvio Berlusconi, BBC
* A chronology of Berlusconi's life from Ketupa.net 
* Berlusconi cuts stake in television company, IFEX
* Forbes.com: Forbes World's Richest People
* BBC News Europe: Berlusconi in his own words
* Berlusconi to lobby EU on behalf of Russian travellers  video on RussiaToday
* Silvio Berlusconi; A Complex Character

## Toltolan
Francisco Franco

Si **Francisco Franco y Bahamonde** (Espanyol: [fɾanˈθisko ˈfɾaŋko]; Desyembre 4, 1892 – Nobyembre 20, 1975) sarong Espanyol na heneral, diktador asin pamayo kan estado nin Espanya poon Oktobre 1936- dangan bilang an nasyon na ini saro nang burunyog na estado - asin de facto regent ksn pinagpatukaw ule' na Kahadean nin Espanya poon 1947 sagkod na siya nagadan kan Nobyembre1975. Nagsakat siya sa poder komo sarong prominenteng kaapil kan movimientong Falange, dawa totoo mayo man siyang naapilan na partido pulitika bago siya nagin Pamayo kan Estado. Bilang Pamayo, ginagamit niya an titulong Caudillo de Espana, por la gracia de dios, na boot sabihon Lider siya kan Espana huli sa balaog nin Kagurangnan,  pero inaapod man siyang An Kagalanggalang, Pamayo kan Estado. 

## Toltolan
Manuel V. Pangilinan

Si **Manuel V Pangilinan** (namundag Hulyo 14, 1946 sa Apalit, Filipinas), na bisto man sa ngaran na Manny Pangilinan asin MVP, sarong negosyanteng Filipino. Siya an Chairman kan Philippine Long Distance Telephone Company, poon 1998 sagkod sa presente.

## Edukasyon

Si Pangilinian nagkua kan saiyang elemntarya asin sekundarya sa San Beda College. Dangan sa Ateneo de Manila University siya naggraduar cum laude kun  saen kinua niya an Batsilyer en Artes, major sa Ekonomiks. Nakua niya man an kursong MBA kan 1968 sa Wharton School of the University of Pennsylvania. Siya man an kagrogaring kan ABC/TV5 network, Cignal Digital TV asin kan Smart Communications. Dati siya an chairman kan Hunta Direktiba kan Atreneo de Manila University.

## Mga Paginvertir sa presente

Si Pangilinan tinogdas an First Pacific kan 1981 asin nagsirbe bilang Managing Director hanggan 1999. Siya natoka man bilang Executive Chairman sagkod Hunyo, 2003 kun kasoarin naman ginibo na siyang sabay na CEO asin Managing Director. Sa laog kan Pacific Group, kapot niya an katongdan bilang President Commissioner kan  P.T. Indofood Sukses Makmur Tbk, an pinakadakulang kompanya sa kakanon sa Indonesya. Nangaranan siyang Chairman kan Philippine Long Distance Telephone Company (PLDT) pakatapos na magsirbe bilang Presidente asin CEO sagkod Pebrero 2004. Siya nagsirbe man  komo Chairman kan Maynilad Water Services, Inc., Metro Pacific Tollways Corporation, Medical Doctors, Inc., Metro Pacific Investments Corporation, Landco Pacific Corporation, Pilipino Telephone Corporation, Smart Communications, Inc. asin kan  Manila Metro Rail Transit System. 

## Pagrorogaring sa mga kompanya

## Mga panluwas na takod

*Biography at Asian Affairs 
*Biography at Metro Pacific
*Manny Pangilinan Speech to 2006 Ateneo Graduates 

## Toltolan
Imelda Papin

Si **Imelda Papin** (namundag, Enero 6, 1956 sarong Filipinong parakanta na nabantog bilang "Jukebox Queen" kan mga taon 1970 abot 1980. Nagpakol sa halangkaw na rating an kanta niyang "Isang Linggong Pag'ibig" na iyo an pino'nan kan kabantogan niya. Poon kadto dakul pa siyang naisaplaka arog kan "Bakit", "Taksil" na anas nag'ani nin halangkaw na benta asin nagin bantog na maray sa mga istasyon nin radyo.

## Mga enot na taon

Si Papin nagkua kan saiyang elementarya sa Bitaogan Elementary School sa Presentacion (dat inapod ining Patiti'nan), kan saiyang sekundarya sa St. Brigette High School sa Camarines Sur asin kan saiyang kolehiyo sa University of Hawaii, BS Commerce,  major sa Management.

Hale sa sarong dai kaborobistong barangay sa Presentacion, siya nagbali sa mga rehiyonal na mga pakontes na karantahan sa syudad kan Naga asin an boses niya iyo an nagdara saiya sa Manila kun saen nagpoon na siyang magrekord nin mga kanta. Igdi naapod na siyang "Queen of Sentimental Songs".

## Karera

Siya man naglaog sa pulitika asin nakaasba an mawot niya. Nagin siyang bise-gobernador kan probinsya nin Camarines Sur (1998-2001). Siya nagbungsod nin mga konsyerto sa pagtipon nin pondo asin mga tabang materyal para sa mga inabot kan disgrasya kan pagputok kan Bulkan Pinatubo (kan siya yaon sa Hawaii, 1991) asin si mga nakaaging mga bagyo arog kan Bayong Loleng (Ayuda sa Bicol) asin Bagyong Ondoy, kan siya yaon sa Amerika (Touch the Philippines). Siya man natabang sa mga medikal na pangangaipo kan mga pobreng pasyenteng mga Filipino mala ta nagdonar siya nin mga dyalisis machines para sa mga ospital na nasisirbe sa mga pasyenteng tios.

## Discograpiya

* Ako Nga Ba Ito
* Bakit Ikaw Pa
* Bakit Kaya
* Bakit Mo Pa Inibig
* Bawal
* Di Totoo
* Dinggin
* Habang May Panahon
* Hinanakit
* Hindi Ko Kaya
* Hindi Maiiwanan
* Iniibig Ko ang Iniibig Mo
* Isang linggong Pag-ibig
* Kailangan Ko
* Kapiling Mo Kasuyo Ko
* Katarungan
* Minsan
* Pinag-isa ng Diyos
* Pinaglaruan
* Sabik
* Taksil
* The Winner Takes It All
* We Could Have It All
#### Mga Studio album
**Imelda* (1978)
**Kutob* (1978)
**I Love You, Imelda* (1979)
**Imelda Papin* (1980)
**Mel* (1980)
**Christmas with Imelda Papin* (1980)
**Love Is...* (1983)
**Songs & Emotions* (1984)
**The Woman, The Singer* (1986)
**Buhay at Pag-ibig ni Imelda Papin* (1992)
**Bakit Ikaw Pa?* (1994)
**Dahil Minamahal Kita* (1999)
**Phenomenal Hits of Imelda Papin Vol. 1* (1999)
**Phenomenal Hits of Imelda Papin Vol. 2* (1999)
**Nag-iisang Imelda* (2001)
**Iba Ka Sa Lahat* (2004)
**Voice of the Heart* (2008)
**Merry Christmas Mahal Ko* (2008)
**I Love You* (2009)
**Bakit?* (2010)

## Mga panluwas na takod
*Mga kanta ni Imelda Papin
*Mga aktibidad ni Imelda Papin bilang bise-gobernador 

## Toltolan
Lucio Tan

Si **Lucio Tan** (sinimpleng Tsino: 陈永栽; traditsyonal na Tsino: 陳永栽; pinyin: Chén Yǒngzāi) (namundag, Hulyo 17, 1934) sarong Tsino-Filipinong negosyante asin saro sa mga konsideradong pinakamayaman sa Filipinas na may rogaring naghahalagang $5 bilyon kan 2011 asin $3.1 bilyon dolyar kan 2019. Siya may mga negosyo sa manlaenlaen na industriya, poon sa tabako, eroplano, bangko, disteleria, alkohol, kemikal, konstruksyon asin kadakul pang iba.

Namundag siya sa Amoy (ngunyan iyo an Xiamen), Fujian, Tsina. Naghubo an mga magurang niya sa Cebu sa Filipinaskan siya aki pa sana. Urusipon na siya minapasiring sa eskwelahan na nakabitis sana asin inot na nagtrabaho bilang sarong *stevedore* na tagagakot nin kargamento gamit an abaka. Nagtapos siya nin basilyer sa Chemical Engineering sa Far Eastern University sa Manila. Sosog sa *[[Forbes]]* na mantang yaon sa kolehiyo, si Tan "nagtrabaho bilang dyanitor sa sarong kompanya ni tabako" (*worked as a janitor at a tobacco factory*) kun sain "nagbagunas siya nin salog tanganing makabayad sa pagklase" (*mopped floors to pay for school.*)

## Mga negosyo
* LT Group, Inc. ()
** Asia Brewery, Inc. 
** Tanduay Distillers, Inc.
*** Absolut Distillers, Inc.
*** Asian Alcohol Corporation
** Fortune Tobacco Corporation 
*** PMFTC, Inc. – 50% ownership by FTC
** Eton Properties Philippines, Inc.
** Philippine National Bank () - (merger of Philippine National Bank and Allied Banking Corporation)
** Victorias Milling Company, Inc. () – minority interest and management control
* Philippine Airlines ()
** PAL Express
* MacroAsia Corporation ()
** Lufthansa Technik Philippines - 51% ownership by Lufthansa Technik AG, 49% ownership by MacroAsia, 
** MacroAsia Airport Services Corporation
** MacroAsia Catering Services - 67% ownership by MacroAsia, 33% ownership by SATS Ltd
** MacroAsia Properties Development Corporation
** MacroAsia Air Taxi Services
** MacroAsia Mining Corporation
** Cebu Pacific Catering Services Inc.

Iba pa:
* Alliedbankers Insurance Corporation
* Himmel Industries, Inc.
* Century Park Hotel
* Grandspan Development Corporation
* Lucky Travel Corporation
* Foremost Farms, Inc. 
* Pan Asia Securities (stock brokerage firm)
* The Charter House (hotel)
* University of the East
* Tan Yan Kee Foundation

## Toltolan
Prospero Arellano

Si Obispo **Prospero Nale Arellano** D.D. (namundag, Enero 17, 1937) iyo an pinakaenot nagtukaw bilang obispo kan Prelatura kan Libmanan kan ini namukna kan Marso 19, 1990 bilang sarong prelatura kan Arkeodiocesis nin Caceres. Siya nagtukaw sa pwesto sundo' Mayo 19, 2008 kun kasuarin siya nagdemitir asin nasalidahan ni Rev. Padre Jose R. Rojas, D.D..

Siya namundag sa San Roque, Bombon, Camarines Sur.

## Edukasyon

Siya sa Bombon Elementary School nagkua kan elemntarya (1949), sa Ateneo High School kan sekundarya (1953) asin sa Holy Rosary Seminary kan teolohiko asin pilosopiya, dangan nagpadagos pag'adal sa Unibersidad de Santa Isabel kun saen nagkua siya nin Guidance and Counselling. NagpaHongkong siya kan taon 1964 asin duman nagkua kan 
Special Studies on Social Action and Cooperative Management. Kan taon 1974, nagkuang Higher Math sa Aquinas Uinversity sa Legazpi City, Pastoral Management sa Tagaytay City (1978) asin nagdagdag adal pa sa Institute of Spirituality sa Notre Dame de Vie, Venasque duman sa Pransya (1981-1982).

Naordenan siyang padi kan Marso 30, 1963.

## Pagministro

Siya nagin Parochial Vicar sa Naga Katedral, syudad kan Naga (1963-1964), Parochi8al Vicar sa Ragay, Camarines Sur (1964-1968), Parochial Vicar sa Baao, Camarines Sur (1965-1968), Propesor sa Holy Rosary Minor Seminary (1968-1974), Rektor kan Holy rosary Minor Seminary (1974-1980), Kura paroko sa San isidro, Iriga City (1980-1981), Propesor naman sa Holy Rosary Major Seminary (1982-1988), asin Kura Paroko sa Pili, Camarines Sur (1985-1990) bago siya nanombrahan bilang obispo kan Libmanan 

## Mga onra

* 1959- Excellence in Philosophy (Archbishop Santos Award)
* 1978- Honorary Prelate
* 1989- Appointed First Bishop-Prelate of Libmanan

## Mga panluwas na takod

* Si Obispo Arellano

## Toltolan
Daniele Suzuki

Si **Daniele Toshiko Suzuki Novaes** (Rio de Janeiro, Septyembre 21, 1977) sarong Brasilianong aktres asin personalidad sa telebisyon.

## Mga panluwas na takod
* Daniele Suzuki on IMDb
Bayoko

An **bayokô** (Ingles,mumps,o epidemic parotitis) sarong kahelangan nin tawo na kawsa nin virus. Dati saro ining helang na lakop sa kaakian kan mayo pang nagigibong bakuna laban igdi. 

Makulog na paggatok kan salivary glands (parotid gland) iyo an parating sintomas kaini. An glands na ini nakukua sa irarom sa magkaibong kan salang, na pag hinimil'himil makulog. 

Alagad, pwede man (kun lalake) na magkulog asin maggatok an bayag (inapod sa Ingles, orchitis) asin mga hiras o libaka magluwas sa kublit. Sa mga aki, bako man na gayo labi an isog kan sintomas. Sa mga hagbayon o mga maedad'edad nang lalake, pwede magkakomplikasyon sa pagkabaog ninda pero bihira man totoo an arog na pangyari. An helang na ini may sadiring limitasyon asin naagi sana. Mayo man nin pagbulong nanggad kaini maliban sa pagpakulpa' kan kulog dulot kan mga sintomas na nabutwa. 

Mga senyales asin sintomas

An mas kumon na sintomas kan bayokô iyo

"Parotitis" o paggatok kan salivary glands sa 60–70% sa mga impeksyon asin 95% sa mga pasyente na may sintomas. An kulog mas namamate' orog na kun nagsasapa'. Pwede an kulog yaon sa ibong sana kan salang o magkaibong.

Kalentura

Kulog payo

Orchitis, o paggatok kan mga bayag. An mga lalake na bako nang tinedyer na naduktan bayokô may 30 porsyentong peligro magkaigwang orchitis. 
  
Iba pang mga sintomas iyo an pag'alang sa nguso, paglalabô kan lawog o talinga o sa mas makuri, pagkawara' nin boses. Laen pa kaiyan, 20% kan  naolaktan sa bayokô daing pinapahiling na sintomas kaya pwede lumakop an virus kan bayokô na mayong nakakaaram.

## Toltolan
Prinsipe Felipe, Duke kan Edinburgh

Si **Prinsipe Felipe, Duke kan Edinburgh**, namundag bilang **Prinsipe Felipe nin Gresya asin Dinamarka**, (Hunyo 10, 1921 - Abril 9, 2021) iyo an agom ni Isabel II. Siya an nagsirbeng pinakahalawig na konsorte nin nakatukaw na monarkiya sa Reyno Unido.

Saro siyang myembro kan Harong Olandes-Aleman nin Schleswig-Holstein-Sonderburg-Glücksburg. Siya  namundag sa pamilya real na Griyego alagad an saiyang pamilya pinatulas sa Gresya kan siya aki pa. Pakatapos siya napaadal sa Alemanya, Inglaterra asin Scotlandia, siya nagsali sa British Royal Navy sa edad na 18 kan 1939. Poon Hulyo 1939, nagpoon na siyang makipagsuratsurat ki Prinsesa Isabel, an pinakamatua asin tagamana kan Hadeng si Jorge VI. Kan ika-2 Gerang Pangkinaban, si Prinsipe Felipe nagsirbe sa armada sa Mediterraneo asin sa Pasipiko.

Pakagera, si Felipe tinugotan ni Jorge VI na maagom si Isabel. Bago an pormal na kasalan, si Felipe isinuko niya an mga titulo real niya sa Griyego asin Olandes asin binutsan an pagtubod sa Ortodoxia Griyego asin kinugos an Anglicano. Nagin man siyang syudadanong Briton na dinara an apelyidong Mountbatten na ini naghale sa saiyang mga Briton na apoon sa ladong maternal. Dangan pakalihis nin limang bulan na pakitrato, bilang Lt. Philip Mountbatten, siya ikinasal ki Isabel kan Nobyembre 20, 1947. Iginawad saiya an eskudo de armas kan Kataas-taasing Poon na Real asin an titulong Duke nin Edinburgh kan saiyang panugangan. Si Felipe naghale na sa aktibong serbisyo na inabot an ranggo nin Kumandante kan si Isabel nagin nang Reyna kan 1952. An saiyang agom si Isabel ginibo siyang Prinsipe kan Reyno Unido kan 1967 asin Lord HIgh Admiral kan 2011. 

Si Felipe may apat na aki ki Isabel: Si Charles, Anne, Andrew asin Edward. Huli sa Orden kan Konseho pinaluwas kan 1960, gabos na kapag'araki ni Felipe na daing darang istilo asin titulo real pwede gamiton an apelyidong Mountbatten-Windsor. Bilang sarong posikit na sportsman, si Felipe nakatabang na gayo sa pagpabaskog kan equestrian event of carriage driving. Siya patron man kan sobra sa 800 na kaayonan asin Pamayo sa Duke of Edinburgh's Award Scheme para sa mga nag'eedad 14 abot 24 taon.

## Kagadanan

Si Prinsipe Felipe nagadan kan Abril 9, 2021 sa edad na 99.

## Toltolan
Belen

An **Belen** (Ingles, creche, nativity scene) sarong eksena na nagpapahiling kan pagkamundag ni Hesukristo siring sa linaladawan sa ebanghelyo ni Mateo asin ni Lucas. Parati an eksena namomogtak sa duwang-dimension na paglaladawan sa pelikula, pintura, imprinta asin iba pang media, batay sa historya kan arte asin kultura, asin siring man sa popular na gawe; an tataramon na ini natomoy man sa mga paglaladawan na tolong-dimension na artistiko o komersyal na diorama o pantomine man na kun saen tunay na mga tawo asin mga hayop an ginagamit sa paglaladawan. An  belen nageeksibit nin mga pigura nagrerepresentar kan omboy na Hesus, an ina niyang si Maria asin si Jose. An ibang mga karakter sa istoryang pagkamundag arog kan mga obeho, an Tolong Hade asin an mga anghel pwede nakapalibot sa sabsaban. kwadra o lungib (o payag) na tinutuyong makalaog an mga hayopan. Sinasabi tipikal na kairiba igdi an mga kamelyo kan mga Magi asin an mga donkey o an hayop na ox.  

Si San Francisco de Assisi daa an pinakaenot na nagmukna nin belen kan taon 1223 sa tuyong mapakusog an pagsamba ki Hesukristo pakasongko' niya sa Banal na Kadagaan kun saen ipinaheling saiya an kinamundagan ni Hesus. An popularidad kan belen iyo an nagtaong inspirasyon sa mga Katolikong komunidad na mag'arog.

Mga nakakaibang mga belen poon kaidto makukua na sa enterong kinaban, sa panahon nin Pasko, sa mga simbahan, mga kaharongan, sa mag shopping mall, sa mga parke asin sa iba pang publikong lugar. Sa Estados Unidos, an Metropolitan Museum of Art sa Nweba York taontaon napadayaw kan inapod na Neopolitan Baroque na belen. 

Sa Estados Unidos, an pagkaag nin belen sa mga edipisyong pampubliko asin mga dagang pampubliko nagsabrit nin kontrobersya huli ta dai pwede maggastos nin kwarta kan estado sa mga bagay na manongod sa relihiyon.

## Toltolan

.
Judy Garland

Si **Judy Garland** (Hunyo 10, 1922-Hunyo 22, 1969) sarong Amerikanang aktres. Nagpoon siya bilang aking aktres sa MGM asta nagin siyang bantogan  na artista sa pelikula asin sa telebisyon. Enot niyang tapsok iyo sa pelikulang *The Wizard of Oz* (1939)

Nagadan siya huli sa nakasobrang pagtomar nin bulong na barbiturates.

## Pelikula

*1929 - *The Big Revue*
*1929 - *A Holiday in Storyland*
*1929 - *The Wedding of Jack and Jill*
*1929 - *Bubbles*	
*1935 - *La Fiesta de Santa Barbara*	
*1936 - *Every Sunday*	
*1936 - *Pigskin Parade*	
*1937 - *Broadway Melody of 1938*	
*1937 - *Thoroughbreds Don't Cry*	
*1937 - *Silent Night*
*1938 - *Everybody Sing*	
*1938 - *Love Finds Andy Hardy*	
*1938 - *Listen, Darling*	
*1939 - *The Wizard of Oz*	
*1939 - *Babes in Arms*	
*1940 - *If I Forget You*
*1940 - *Andy Hardy Meets Debutante*
*1940 - *Strike Up the Band*	
*1940 - *Little Nellie Kelly*	
*1941 - *Ziegfeld Girl*	
*1941 - *Life Begins for Andy Hardy*	
*1941 - *Babes on Broadway*	
*1941 - *We Must Have Music*	
*1942 - *For Me and My Gal*	
*1943 - *Presenting Lily Mars*	
*1943 - *Girl Crazy*	
*1943 - *Thousands Cheer*	
*1944 - *Meet Me in St. Louis*	
*1945 - *The Clock*	
*1946 - *The Harvey Girls*	
*1946 - *Ziegfeld Follies*	
*1946 - *Till the Clouds Roll By*	
*1948 - *The Pirate*	
*1948 - *Easter Parade*	
*1948 - *Words and Music*	
*1949 - *In the Good Old Summertime*	
*1950 - *Summer Stock*	
*1954 - *A Star Is Born*
*1960 - *Pepe*	
*1961 - *Judgment at Nuremberg*	
*1963 - *Gay Purr-ee*	
*1963 - *A Child Is Waiting*	
*1963 - *I Could Go On Singing*

## Mga panluwas na takod
*Judy Garland at HighBeam
*The Judy Garland Database
*The Judy Room
*The Judy Garland Online Discography  
*The Judy Garland Birthplace and Museum in Grand Rapids, MN  
*The Judy Garland Club: established 1963; official international Club supported by Judy during her lifetime 
* Judy Garland - The Live Performances   
* Judy Garland: By Myself - American Masters special
Juliana Didone

Si **Juliana Didone Nascimento** (Porto Alegre, Oktobre 11, 1984) sarong Brasilianong aktor.

## Mga panluwas na takod
* Juliana Didone on IMDb
Mariana Ximenes

Si **Mariana Ximenes do Prado Nuzzi** (São Paulo, Abril 26, 1981) sarong Brasilianong aktres.

## Mga panluwas na takod
* Mariana Ximenes on IMDb
Santiago Sancho

Si **Santiago Caragnan Sancho** D.D. (Mayo 23, 1880 - Oktobre 12. 1966) iyo an pinakaenot na Bikolanong arsobispo sa Simbahan Katoliko asin siya nagtukaw bilang primerong obispo kan dioceses kan Tuguegarao nin sampulong taon poon 1917. Siya man an pinakaprimerong arsobispo kan Nueva Segovia kan ini ginibong arkidiosesis kan Hunyo 29, 1951..

Siya namundag sa San Vicente, Libmanan, Camarines Sur.

## Mga panluwas na takod

* Si Arsobispo Santiago Caragnan Sancho
* Retrato ni Obispo Santiago Sancho (1917)

## Toltolan
Roman Abramovich

Si **Roman Arkadyevich Abramovich** (Ruso: Рома́н Арка́дьевич Абрамо́вич, sinasayod [rəˈman ərˈkadʲjɪvʲɪtɕ əbrɐˈmovʲɪtɕ]; namundag Oktobre 1966) sarong Rusong negosyante asin iyo an mayor na kagsadiri kan investment company na Millhouse LLC.

Kan 2003, si Abramovich nangaranan na Persona nin Taon kan Expert, sarong Rusong magasin. Kahiras niya sa titulong ini an saro pa man na Ruso, si Mikhail Khodorkovsky. Bantog siya sa luwas kan Rusya bilang iyo an kagrogaring kan Chelsea Football Club, sarong English Premier League football team, asin kan saiyang pagka'rapot sa Europeong futbol.

Si Abramovich iyo ngonyan an ika-9 na pinakamayaman na persona sa laog kan Rusya asin ika-53 na pinakamayaman sa kinaban, segun sa 2011 Forbes. Si Abramovich, napu'nan asin pinadakula an saiyang yaman sa asayti, asero asin pagmina.

An saiyang piday ngonyan iyo si Dasha Zhukova pakatapos kan areglo sa diborsyo sa dati niyang agom na si Irina kan 2007, kun saen nawarasan si Irina nin $300 milyon asin apat na mansyon sa Reyno Unido. Si Abramovich nagin gobernador kan Chukotka, sarong autonomong rehiyon sa Rusya, poon Enero 2001 sungdo Hulyo 2008.

## Mga panluwas na takod

*  Forbes.Com: The World's Business Leaders

## Toltolan
Renato Corona

Si **Renato C. Corona** (Oktobre 15, 1948) iyo an ika-23 asin presenteng Poon na Hokom kan Korte Suprema kan Filipinas. Siya nanombrahan sa Korte bilang Katuwang na Hokom kan Abril 9, 2002 ni Presidente Gloria Macapagal-Arroyo. Kan Mayo 12, 2010, ikaduwang aldaw sana paka'eleksyon, asin sarong bulan na lang bago magpaso an termino ni Arroyo, si Corona pignombrahan Poon na Hokom kan Filipinas, na an saiyang pigsalidahan iyo si Ricardo Puno ta an huri inabot na an tamang edad nin pagretiro. Si Corona na-impeach kan Kongreso kan Desyembre 12, 2011.

Si Corona nagadan kan Abril 29, 2016 sa The Medical City nin Pasig huli sa mga komplikasyon nin atake sa puso. Siya nagsapo man nin helang sa kidney asin may diabetes pa.

## Mga panluwas na takod

* Was Corona Honest?: An Interactive Properties Map of Chief Justice Renato Corona's Asset Declarations  on Rappler.com
* Special Coverage of the Corona Trial on Rappler.com 
* Justice Renato C. Corona (Official Supreme Court Webpage) 
* Corona is next SC chief, www.mb.com.ph 12 May 2010
*The Articles of Impeachment against Chief Justice Renato C. Corona
*Chief Justice Renato C. Corona's Answer to the Impeachment Complaint
*The Corona Impeachment: A Breakdown by The CenSEI Report
*After 5 Weeks, 45 Titles, 10 Accounts, and One Small Lady
*Corona's Defense Goes on the Offensive
*Judging the Chief Justice: A Recapitulation by The CenSEI Report
*The Manila Times: Legal conundrums in the impeachment trial 

## Toltolan
Anwar Sadat

Si **Muhammad Anwar El Sadat** (Arabe: محمد أنور السادات‎ Muḥammad Anwar as-Sādāt, pakasayod sa Ehiptong Arabe: [mæˈħæmmæd ˈʔɑnwɑɾˤ essæˈdæːt];Desyembre 25, 1918 – Oktobre 6, 1981) iyo an ikatolong Presidente kan Ehipto asin siya nagserbing onseng taon poon Oktobre 1970 sagkod na siya pinag'asasinar kan mga fundamentalista kan Oktobre 6, 1981. Sa laog kan peryodong ini nahira niya an direksyon kan Ehipto na nagrayo' sa mga prinsipyo pulitikal asin ekonomiko na pigtolod ni Nasser, mala ta ibinalik niya an multi-partidong sistema pulitikal asin ibinungsod an polisya ekonomikong Infitah.
Siya saro sa senior na kaapil kan grupong Libreng mga Opisyal na nagpatalsik sa Muhammad Aling Dinastiya durante kan Ehiptong Rebolusyon kan 1952; asin siya ugos na kahadoyhadoy ni Gamal Abdel Nasser na saiyang sinundan komo Presidente kan 1970. Kan siya Presidente, dinara niya an Ehipto sa inapod na Oktobreng Gera nin 1973 sa tuyong pagbawe' kan mga nasakop na teritoryo kan Israel durante kan si inapod na 1967 Gerang Anom-na-Aldaw. Nin huli kan saiyang pogosong paghiro' na ini, siya minatang heroe sa Ehipto asin sa Arabong kina'ban dawa ngane totoo, an hiro niyang ini, na katuwang an Syria, dai nagbunga nin toltol. Dangan naglaog siya sa paki'areglo sa Israel kun saen nagresulta sa inapod na Ehipto-Israel na Pagkasundoan. Huli kaini, iginawad saiya an Premyo Nobel para sa Katoninongan. Alagad, sa pangyaring ini ikina'ongis siya kan kadakulan kan mga Arabo, mala ta nagin logod siyang biktima nin pag'asasinar. Siring man, pinutol an pagkaapil kan Ehipto sa Arabong Pag'iriba.,.

## Mga panluwas na takod
* Anwar Sadat
* Bibliotheca Alexandrina, Front Page 
* El-Sadat.info 
* Anwar Sadat Chair for Peace and Development sa Unibersidad kan Maryland 
* ''Remarks at the Presentation Ceremony for the Presidential Medal of Freedom - March 26, 1984'' 

## Toltolan
Juliana Knust

Si **Juliana Knust Sampaio** (Niterói, Mayo 29, 1981) sarong Brasilianong aktres.

## Mga panluwas na takod
* Juliana Knust on IMDb
Monica Iozzi

Si **Monica Iozzi de Castro** (Ribeirão Preto, Nobyembre 2, 1981) sarong Brasilianong aktres.

## References


## Mga panluwas na takod
* Monica Iozzi on IMDb
Anwar Ibrahim

Si Dato' Seri Utama Haji **Anwar bin Ibrahim** (; namundag 10 Agosto 1947) iyo ngonyan an ika-10ng  Primer Ministro nin Malaysia, nagsisirbe poon kan 24 Nobyembre 2022.

Siya sarong pulitikong Malayu na nagsirbe komo Katuwang na Poon Ministro poon 1993 abot 1998. Sa mga enot na taon kan saiyang karera, siya kaugos na alyado ni Primer Ministro Mahathir Mohamad alagad pagkahaloy siya nagluwas na iyo an nangengenot na paratuyaw kan gobyerno ni Mahathir.  

Kan 1999, siya nasentensyahan nin anom-na-taon na pagkapreso huli sa  kargong korupsyon, asin kan 2000, sa siyam naman na taon sa kargong sodomia. Kan 2004, an Korte Federal binaliktad an ikaduwang sentensya asin siya pinalungkas. Kan Hulyo 2008, inaresto naman siya sa soboot binakla' niya an saro sa tauhan niya, alagad siya napawa'ran-sala kan Enero 2012.

Kan Agosto 26, 2008, si Anwar ginana an reeleksyon sa Permatang Pauh by-election asin nakabalik sa Parlamento bilang lider kan oposisyon Malayu. An saiyang itinotolod iyo an liberalisasyon, na kaiba na diyan an sarong indpendienteng hudikatura asin libreng media ngane malabanan an korupsyon na lakopan, na sabi niya pigtotolod na an Malaysia sa gati nin kamugtakan na 'bagsak na estado'.

## Mga panluwas na takod

*Opisyal na websayt ni Anwar Ibrahim
*   Profile: Anwar Ibrahim
*Interview with Anwar Ibrahim: "We Face a Deficit of Democracy in Malaysia" 
*Napawa'ran-sala si Anwar Ibrahim

## Toltolan
Don Fortunato Concepcion

Si Don **Fortunato Concepcion** sarong Filipinong negosyante na nagin saro sa alkalde (1918-1921) kan siyudad nin Pasig. Siya man an dating kagsadiri kan mansyon na namomogtak sa Bgy. San Jose na ginibo nang museo kan siyudad.

## Toltolan